L 273/20
FI
Euroopan unionin virallinen lehti
21.10.2022
PÄÄTÖKSET NEUVOSTON PÄÄTÖS (EU) 2022/1994, annettu 17 päivänä lokakuuta 2022, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisellä kokonaisvaltaisella ja tehostetulla kumppanuussopimuksella perustetussa maantieteellisten merkintöjen alakomiteassa Euroopan unionin puolesta otettavasta kannasta maantieteellisten merkintöjen alakomitean työjärjestyksen hyväksymiseen
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa, ottaa huomioon Euroopan komission ehdotuksen, sekä katsoo seuraavaa: (1)
Unioni teki Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen (1), jäljempänä ’sopimus’, neuvoston päätöksellä (EU) 2018/104 (2).
Sopimusta sovellettiin väliaikaisesti 1 päivästä kesäkuuta 2018, ja se tuli voimaan 1 päivänä maaliskuuta 2021.
(2)
Sopimuksen 240 artiklan 2 kohdan nojalla maantieteellisten merkintöjen alakomitea, jäljempänä ’alakomitea’, hyväksyy oman työjärjestyksensä.
(3)
On aiheellista määrittää alakomiteassa alakomitean työjärjestykseen unionin puolesta otettava kanta, koska työjärjes­ tyksestä tulee unionia sitova.
(4)
Sopimuksen tehokkaan täytäntöönpanon varmistamiseksi olisi hyväksyttävä alakomitean työjärjestys.
(5)
Alakomiteassa otettavan unionin kannan olisi sen vuoksi perustuttava tähän päätökseen liitettyyn alakomitean päätösluonnokseen,
ON HYVÄKSYNYT TÄMÄN PÄÄTÖKSEN:
1 artikla Alakomiteassa unionin puolesta otettava kanta alakomitean työjärjestyksen hyväksymiseen perustuu tähän päätökseen liitettyyn kyseisen alakomitean päätösluonnokseen.
2 artikla Tämä päätös tulee voimaan päivänä, jona se hyväksytään.
(1) EUVL L 23, 26.1.2018, s. 4.
(2) Neuvoston päätös (EU) 2018/104, annettu 20 päivänä marraskuuta 2017, Euroopan unionin ja Euroopan atomienergiayhteisön ja niiden jäsenvaltioiden sekä Armenian tasavallan välisen kokonaisvaltaisen ja tehostetun kumppanuussopimuksen allekirjoittamisesta unionin puolesta ja sen väliaikaisesta soveltamisesta (EUVL L 23, 26.1.2018, s. 1).